|  |
| --- |
| PATVIRTINTA |
| Klaipėdos miesto savivaldybės administracijos direktoriaus |
| 2022 m. d. įsakymu Nr. |

**KULTŪROS IR MENO PROGRAMOS „PRANCŪZŲ IR KLAIPĖDIEČIŲ ŠIUOLAIKINIO ŠOKIO KOPRODUKCINIŲ PROJEKTŲ ĮGYVENDINIMAS“**

 **FINANSAVIMO SĄLYGŲ APRAŠAS**

|  |  |
| --- | --- |
| **Programos tikslas**  | Įgyvendinant Klaipėdos miesto savivaldybės tarybos strateginius siekius ir prisiimtus sutartinius įsipareigojimus (2020 m. birželio 22 d. Savivaldybės tarybos sprendimu Nr. T2-298 „Dėl pritarimo Prancūzijos ambasados Lietuvoje, Klaipėdos miesto savivaldybės ir Klaipėdos universiteto bendradarbiavimo sutarties projektui“ patvirtinta 2021-02-23 sutartis Nr. J9-701) užtikrinti klaipėdiečių ir prancūzų šiuolaikinio šokio koprodukcijos kūrimą, sudaryti sąlygas gerosios prancūzų šiuolaikinio šokio praktikos perdavimui klaipėdiečių šiuolaikinio šokio šokėjams ir šiuolaikinio šokio studentams, sudaryti sąlygas skirtingų visuomenės grupių edukacinių-kultūrinių poreikių tenkinimui.  |
| **Finansuojamos veiklos**  | 1. Šiuolaikinio šokio koprodukcinių spektaklių kūrimas ir pristatymas Klaipėdoje, Lietuvoje ir užsienyje. 2. Kūrybinių dirbtuvių šokio profesionalams ir miestiečiams organizavimas. 3. Sukurtų koprodukcinių spektaklių skaida užsienyje ir Lietuvoje.4. Komunikacijos priemonės.  |
| **Reikalavimai programos projektams** | 1. Programos projekto vykdytojas turi užtikrinti, kad ne mažiau kaip 1/2 programos dalyvių sudarytų jaunieji menininkai (asmenys nuo 14 iki 35 metų). Reikalavimui pagrįsti subjektas pateikia programos projekto ketinančių dalyvauti menininkų sąrašą.
2. Programos projekto vykdytojas turi užtikrinti, kad ne mažiau nei 1/5 programos dalyvių sudarytų prancūzų šiuolaikinio šokio šokėjai arba choreografai. Reikalavimui pagrįsti subjektas pateikia programos projekte ketinančių dalyvauti prancūzų menininkų sąrašą ir menininkų sutikimą dalyvauti projekte patvirtininačius raštus.

3. Programos projekto vykdytojas per metus turi parengti ne mažiau kaip vieną naują koprodukcinį šiuolaikinio šokio pastatymą (finansuojami ne daugiau kaip 2 nauji pastatymai) ir jį pristatyti Klaipėdoje nemokamai. 4. Programos projekto vykdytojas per metus surengia ne mažiau, kaip 3 kūrybines dirbtuves, skirtas šiuolaikinio šokio profesionalams, Klaipėdoje veikiančių aukštųjų mokyklų studentams ir miestiečiams (vaikams, jaunimui, senjorams, atskirtį patiriančioms grupėms ir kt.), jose kasmet dalyvauja ne mažiau kaip 400 asmenų.5. Dalinį finansavimą gauti pretenduojantys subjektai per pastaruosius 5 metus turi būti įgyvendinę ne mažiau, kaip 5 kultūros projektus, kurių kiekvieno bendra vertė ne mažesnė nei 5 000 Eur.  |
| **Veiklų vertinimo kriterijai ir jų balai** | 1. Programos meninė ir kultūrinė vertė (0–40).2. Programos sąmatos tikslingumas ir pagrįstumas (0–20).3. Projekto vykdytojo patirtis įgyvendinant panašaus pobūdžio projektus ir projekto vadovo kompetencija (0–10).4. Programai įgyvendinti pritraukiamos lėšos iš kitų finansavimo šaltinių (0–10).5. Atskirtį patiriančių visuomenės grupių įtraukimas į programos projekto veiklas (0–20).  |
| **Paraiškas galintys teikti subjektai** | Lietuvos Respublikos kultūros ministerijos suteiktą profesionaliojo scenos meno teatro statusą turintys subjektai. Profesionalaus scenos meno teatro statuso suteikimo procedūrą ir tvarką reglamentuoja Profesionaliojo scenos meno įstatymo 5 straipsnis ir Juridinio asmens pripažinimo profesionaliojo scenos meno įstaiga ir šio pripažinimo panaikinimo tvarkos aprašas, patvirtintas Lietuvos Respublikos kultūros ministro 2017 m. balandžio 5 d. įsakymu Nr. ĮV-535.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_